السلام عليكم
بعد التحية
طبعا الان دينعرض برنامج سحور سياسي على قناة البغدادية
ومستضيفين اياد جمال الدين
واعتقد الحلقة خلصت هسه لان ودعوه فما اعتقد بعد يرجعون
لان كل شوية اعلانات
المهم
اني معلوماتي عن الشخص مو قوية بس اعرفه جان ويا اياد علاوي بالقائمة العراقية
وطبعا الشخص هسه جان يحجي على الاوضاع السياسية وهو للمعلومة رجل دين شيعي
وهو شخص يدعم العلمانية
وانتبهو رجل دين ويدعم العلمانية
وجان يحجي مثل منكول طك بطك
اول مجابها على البوك والنفاق مال اهل الكهرباء
والبوك الي ديصير من الـ 2003
وانطه حل بسيط وسريع كال المواطنين ديدفعون فلوس خيرات الله كل شهر
يجيبون شركات اجنبية امريكية كندية استراليا يابانية كلها كاعده وازمه اقتصاديه
يجيبوها ويخلوها بالعراق وهي تتعامل ويا المواطن وكل شي مراح تكفل الحكومة شي
والمواطن دافع دافع بس اكو فرق بين دافع ومرتاح وبين دافع والله يعلم بحاله
ابسط حل
ورجع على القصف الايراني للشمال
وكال صدام حسين من قصف الشمال انفال
وايران من قصفت الشمال وهجرو عوائلهم راحو اشتكو ودزو لجنه
الايرانين جابو فيته وقاسوها كالو جنودنه معابرين الحدود !!!!!!
ويكول الاكراد يكدرون يتنمرون بس على بغداد وميكدرون على ايران
رجع على الشيعه الي يزورون الامام علي عليه السلام
ويروحون مشي 150 كيلو متر بين بغداد والنجف
ومشي على الاقدام وتحت درجات حرارة عاليه
يروح ومأذي نفسه وعلى الكهرباء الي مدمرته ميطلع عليها مظاهرات ضد الحكومه
شلون ديتبع الامام علي عليه السلام هو لعد يا فكر يتبعه !!!!
وبعدين حجه همين على الي يدرسوه حاليا والطائفيه الي ديحقونوها بعقول الاطفال
كل ناس ادرس اطفالها التاريخ الي يعجبها حسب قصصها السنة يدرون شكل والشيعه شكل
والتدريس يعني يقصد بيه الكتب الي يقروها والتفكير والنمط الطائفي الصار ورة الاحتلال
وحجه واتحدى اي شخص شيعي من الحكام بالعراق ما اله علاقة بايران او يمكن بالاحرى ذكر الفقيه الايراني الحاكم نسيت اسمه
وطبعا الي حجاه مو تفصيلي جبته لان هو اتكلم على هواية شغلات
ويجوز هسه ينزل على اليوتيوب اكيد
بس المهم يعني الي اتكلم بيه كله صحيح
وحجيه منطقي وما اعتقد اله فائده لو علاق
وهذي صورة اياد جمال الدين اخاف احد ناسي شكله
واما الشخص الثاني
فهو علي حاتم وهو من الانبار
وطبعا هالشخص نفس الشي هو واياد جمال الدين يحجي الي بكلبه
وهذا اكثر بشوية يعني يحجي طك بطك اكثر وبمطلق الحريه
ودائما يحجي بشي منطقي وببساطه الموضوع وبدون ميعقد الشغلة
وهو ما اشترك بالعملية السياسية اعتقد
وهذي صورة علي حاتم اخاف احد ناسي شكله
وطبعا الموضوع يخص انو هالشخصين
بما انو حجيهم منطقي وناس بسطاء و اقعيين واعتقد حسب كلامهم ما انطو وعود وكالو احنه واحنه وهب بياض طلعو
يعني هالاشخاص انراد يحكونون من الاشخاص الرئيسين بالحكم
والاثنين ولد العراق ومن عوائل معروفة ومن نسل معروف مو مثل الحكومة الي ورة الحرب شفناهم
فلهذا شنو رائيكم بهالشخصين ؟؟
وكان الله يحب المحسنين